Diari Oficial de la Generalitat Valenciana


Sumari del DOGV 6222, del 09-03-2010 (2010/2616)

DECRET 43/2010, de 5 de març, del Consell, pel qual es modifica l'article 29 del Decret 182/2006, d'1 de desembre, del Consell, pel qual s'establixen les condicions i els requisits específics per a l'autorització dels habitatges tutelats per a persones amb discapacitat física o amb malaltia mental crònica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/03/05/43/dof/vci/html**

### Dades del document

Número de DOGV
:   6222

Data del DOGV
:   09-03-2010

Secció del DOGV
:   I. DISPOSICIONS GENERALS

Número del document
:   2010/2616


Data del document
:   05-03-2010

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * servei social
    * malaltia mental
    * equipament social
    * ajuda als discapacitats
    * habitatge
    * discapacitat psíquic
    * empresa privada
    * legislació
    * Dret social
    * discapacitat físic

DECRET 43/2010, de 5 de març, del Consell, pel qual es modifica l'article 29 del Decret 182/2006, d'1 de desembre, del Consell, pel qual s'establixen les condicions i els requisits específics per a l'autorització dels habitatges tutelats per a persones amb discapacitat física o amb malaltia mental crònica.  
 [2010/2616]  
PREÀMBUL  
Per mitjà del Decret 182/2006, d'1 de desembre, del Consell, pel qual s'establixen les condicions i els requisits específics per a l'autorització dels habitatges tutelats per a persones amb discapacitat física o amb malaltia mental crònica, es va complir el desplegament parcial de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, que ha introduït, entre altres novetats, el seu reconeixement com a centre d'acció social destinat a prestar allotjament social i ajuda a persones amb necessitat suport intermitent o limitat.  
Com a centres d'integració social, que proporcionen una alternativa idònia per a l'atenció residencial i que eviten els inconvenients de l'ingrés en residències o internament institucional, es va procedir a definir la diferent tipologia d'estos centres, quant als suports i a les característiques dels usuaris, així com els recursos humans, professionals i materials necessaris, juntament amb la resta de condicions i documentació necessària, per a la seua autorització de funcionament.  
La Directiva 2006/123/CE del Parlament Europeu i del Consell, de 12 de desembre de 2006, relativa als servicis en el mercat interior, establix les condicions per a la concessió de l'autorització d'acord amb el que disposa el seu article 10 i d'acord amb el que establix l'article 44 d'esta, es procedix a l'adequació de l'article 29 del Decret 182/2006, d'1 de desembre, del Consell, pel qual s'establixen les condicions i els requisits específics per a l'autorització dels Habitatges Tutelats per a persones amb discapacitat física o amb malaltia mental crònica.  
Per tot això, en virtut del que disposa l'article 18.f de la Llei del Consell, a proposta de la consellera de Benestar Social, amb el tràmit previ d'informació pública i audiència a les empreses, associacions i entitats representants i prestadores de servicis a persones amb discapacitat en el sector en qüestió i la regulació del qual és objecte d'esta modificació reglamentària, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 5 de març de 2010,  
DECRETE  
Article únic. Modificació de l'article 29 del Decret 182/2006, d'1 de desembre  
S'aprova la modificació de l'article 29 del Decret 182/2006, d'1 de desembre, del Consell, pel qual s'establix el règim d'autorització administrativa, d'acord amb l'annex d'esta disposició.  
DISPOSICIÓ TRANSITÒRIA  
Única. Règim aplicable a les sol·licituds d'autorització en tramitació  
Les sol·licituds que es troben en tramitació en la data d'entrada en vigor del present decret hauran d'ajustar-se al que este disposa i complir els requisits i les condicions que preveu.  
DISPOSICIÓ DEROGATÒRIA  
Única. Normes que es deroguen  
Queden derogades les disposicions d'igual o rang inferior en allò s'opose al que disposa el present decret.  
DISPOSICIONS FINALS  
Primera. Habilitació per al desplegament normatiu  
Es faculta el titular de la conselleria competent en matèria de benestar social per a dictar les disposicions de desplegament del present decret.  
Segona. Entrada en vigor  
El present decret entrarà en vigor el mateix dia que es publique en el Diari Oficial de la Comunitat Valenciana.  
València, 5 de març de 2010  
El president de la Generalitat,  
FRANCISCO CAMPS ORTIZ  
La consellera de Benestar Social,  
ANGÉLICA SUCH RONDA  
ANNEX  
L'article 29 del Decret 182/2006, d'1 de desembre, del Consell, pel qual s'establix el règim d'autorització administrativa, queda redactat de la manera següent:  
"Article 29. Sol·licitud i documentació  
1. La sol·licitud d'autorització administrativa de funcionament haurà d'anar acompanyada de la documentació següent:  
a) Cèdula d'habitabilitat expedida per l'ajuntament respectiu. Únicament necessitaran d'adaptació aquelles que alberguen a persones amb discapacitat física o mobilitat reduïda. La cèdula d'habitabilitat haurà de ser acompanyada, necessàriament, del títol o document que acredite la disponibilitat o el dret a la utilització de l'habitatge.  
b) Certificat de vinculació a un centre d'atenció diürna.  
c) Reglament de Règim Interior.  
d) Horari d'atenció als usuaris.  
2. Dins dels dos mesos següents a la notificació de la resolució per la qual es concedix l'autorització, i en qualsevol cas abans de la posada en funcionament de l'habitatge tutelat, el sol·licitant haurà de presentar els documents següents:  
a) Fotocòpia compulsada de la inscripció en el sistema de la Seguretat Social i, si és el cas, si es tractara d'un empresari individual, d'estar afiliat i en alta en el règim que corresponga per raó de l'activitat.  
b) Justificants d'haver afiliat, si és el cas, i d'haver donat d'alta als treballadors que presten servicis en el centre.  
c) Pòlissa d'assegurances de responsabilitat civil i justificant acreditatiu del pagament de la prima corresponent a l'anualitat en curs que done cobertura als sinistres i a la responsabilitat civil en què puga incórrer el titular del centre pels danys causats a tercers, inclosos els usuaris d'aquell, des de l'inici del funcionament del centre.  
3. A les sol·licituds de modificació substancial haurà d'unir-se la documentació prevista en els articles 28, 29 i 30 del Decret 91/2002, de 30 de maig, del Consell, sobre Registre dels Titulars d'Activitats d'Acció Social, i de Registre i Autorització de Funcionament dels Servicis i Centres d'Acció Social, a la Comunitat Valenciana, i haurà d'adjuntar-s'hi, si és el cas, la documentació ressenyada en l'apartat 1 d'este article".


Còpia Permalink ELI